Diego Costa
Diego da Silva Costa (, ; Legarto, 7. listopada 1988.) je španjolski nogometaš brazilskog porijekla koji igra kao napadač, a trenutno je slobodan igrač. Stručnjaci i komentatori opisivali su ga kao talentiranog napadača čije su glavne kvalitete fizička sprema, kontrola lopte i postizanje pogodaka. Kritičari su, s druge strane, često napadali njegovo ponašanje na terenu i konflikte s drugim igračima. 

Costa je karijeru započeo u Portugalu, igravši za Bragu i Penafiel, prije nego ga je 2007. godine kupio Atlético Madrid za samo €1,500,000. Brzo je posuđen natrag u Bragu, a kasnije i u Celtu Vigo i Albacete, prije nego je 2009. godine prodan u Real Valladolid. Nakon jedne sezone se vraća u Atlético te ubrzo postaje njihov ključni igrač, postigavši čak 27 golova u sezoni 2013./2014., kada je madridski klub osvojio naslov prvaka. Nakon te sezone, prelazi u Chelsea za £32,000,000. U svojoj prvoj sezoni postigao je 21 gol i osvojio naslov prvaka te liga kup, a sudjelovao je i u osvajanju lige 2017. godine. Godine 2018., ponovo se vraća u Atlético Madrid. Nakon dvije sezone odlazi jednu godinu u Atlético Mineiro, a onda i u Wolverhampton Wanderers, gdje također igra jednu sezonu

Na međunarodnoj razini, Costa je 2013. godine odigrao dvije prijateljske utakmice za Brazil, ali je ubrzo izrazio želju za igranjem u španjolskoj reprezentaciji, državljanstvo čije države je dobio u rujnu 2013. godine. Za Španjolsku je debitirao u rujnu 2014. godine te je sudjelovao na Svjetskim prvenstvima 2014. i 2018. godine.

Španski fudbaleri
Brazilski fudbaleri
Fudbaleri ili nogometaši Atlético Madrida
Fudbaleri ili nogometaši Chelseaja